76. gvardes gaisa desanta divīzija

76. gvardes gaisa desanta divīzija () ir Krievijas Federācijas bruņoto spēku gaisa desanta karaspēka divīzija.

Tās pirmsākumi meklējami 1939. gadā, kad 1. septembrī tika izveidota 157. strēlnieku divīzija. Vēlāk, 1943. gada 1. martā pārsaukta par 76. gvardes strēlnieku divīziju. Otrā pasaules kara laikā piedalījās cīņās Odesā, Staļingradā, Dancigā un citviet. Bija piederīga 2. Baltkrievijas frontes 70. armijai. 

1946. gadā tika pārveidota par gaisa desanta divīziju 15. gaisa desanta korpusa sastāvā. Krievijas 76. gvardes gaisa desanta divīzija ir vecākā gaisa desanta karaspēka divīzija. Šī divīzija ir pirmā Krievijas Federācijā, kurā pilnībā tika ieviests profesionālais militārais dienests. Kopš 1947. gada bāzējas Pleskavas apgabalā. 

2025. gada 10. martā par divīzijas komandieri tika iecelts pulkvedis Abdulazizs Šihabidovs, kurš jau mazāk kā pēc diviem mēnešiem krita karā pret Ukrainu. 

 Piedalījusies 

 Otrajā pasaules karā
 Afganistānas karā 
 Pirmajā Čečenijas karā
 Otrajā Čečenijas karā
 Krievijas—Gruzijas karā
 Sīrijas pilsoņu karā
 Krievijas—Ukrainas karā

 Atsauces 

 Ārējās saites 

 Divīzijas mājaslapa 
 Divīzijas vēsture 

Kategorija:Krievijas Bruņotie spēki